**ᐊᐅᓚᑕᐅᓂᕗᑦ ᓄᓇᓕᕗᑦ 2016**

**ᐱᓕᕆᐊᒃᓴᓄᑦ ᐳᑭᓗᒋᐊᖃᓐᖏᑦᑐᓄᑦ ᑐᑭᓯᓇᖅᓯᑎᑦᑎᔾᔪᑎ**

ᐅᔾᔨᖅᑐᐃᔩᑦ (ᐅᑭᐅᖅᑕᖅᑐᖅ) ᐱᓕᕆᓂᐊᖅᑐᑦ ᓄᓇᓕᕗᖅ 16 ᑕᐃᑲᖓ 03 ᐊᐃᕆᓕ ᑎᑭᓪᓗᒍ 22 ᐊᐃᕆᓕ 2016 ᐅᑭᐅᖅᑕᖅᑐᒥ, ᒪᓕᒡᖢᓂ ᑲᓇᑕᐅᑉ ᐅᓇᑕᖅᑐᒃᓴᖏᓐᓂᒃ ᐅᑭᐅᖅᑕᖅᑐᒥ ᐱᔭᕆᐅᖅᓴᕐᕕᖓᑦ ᖃᐅᓱᐃᑦᑐᕐᒥ, ᓄᓇᕗᑦ ᐊᒻᒪᓗ ᑲᓇᑕᐅᑉ ᐅᓇᑕᖅᑐᒃᓴᖃᕐᕕᖓ ᐊᓘᑦ, ᓄᓇᕗᒻᒥ. ᑕᒪᐃᓐᓄᑦ ᑐᕌᕆᔭᕗᑦ ᐱᐅᓯᕚᓪᓕᑦᑎᐊᑲᓐᓂᖁᓪᓗᒋᑦ ᑲᓇᑕᐅᑉ ᐅᓇᑕᖅᑐᒃᓴᖏᑦ ᖃᐅᔨᒪᑦᑎᐊᓕᕐᓂᐊᕐᒪᑕ ᐊᒻᒪᓗ ᐊᐅᓚᑦᑎᑦᑎᐊᕈᓐᓇᕐᓗᑎᒃ ᓄᓇᒃᓴᐅᓐᖏᑦᑐᓂ ᐃᓂᖃᖅᖢᑎᒃ ᐊᒻᒪᓗ ᐱᔭᕐᓂᓐᖏᑐᑰᕐᓗᑎᒃ ᐊᕙᑎᒥᖕᓄᑦ, ᐊᔪᖏᓂᐊᕐᒪᑕ ᑲᓇᑕᐅᑉ ᐅᓇᑕᖅᑐᒃᓴᖏᑦ ᐊᑑᑎᖃᖅᑐᓂᒃ ᑭᐅᓯᔪᓐᓇᕐᓗᑎᒃ ᐱᕐᕈᓗᐊᕿᓐᓇᓐᖏᑦᑐᒥᒃ ᐊᒻᒪᓗ ᑲᑉᐱᐊᓇᓐᖏᑦᑐᒥᒃ ᐱᔾᔪᑕᐅᔪᓂ ᐅᑭᐅᖅᑕᖅᑐᒥ.

ᐊᐅᓚᑕᐅᓂᖓ ᓄᓇᓕᕗᑦ 16 ᐱᓕᕆᔭᐅᓂᐊᖅᑐᖅ ᓄᓇᒦᓪᓗᑎᒃ ᓄᓇᖃᑎᒋᓐᖏᑕᑦᑎᓂ ᐃᓵᖅᑕᐅᓯᒪᓂᐊᓐᖏᒪᑕ ᓄᓇ, ᑕᒫᓂ ᑕᕆᐅᑉ ᓯᑯᐊ, ᐃᒪᐅᑉ ᐃᑭᐊᖓᓂ, ᐊᒻᒪᓗ ᓯᓚᑐᐃᓐᓇᒥ. ᖃᓂᕆᔮᓂ 225 ᑲᓇᑕᐅᑉ ᐅᓇᑕᖅᑐᒃᓴᖏᑦ, ᐊᒻᒪᓗ ᐃᓚᐅᔪᖃᑲᓐᓂᕐᓂᐊᖅᑐᖅ ᓄᓇᕐᔪᐊᒥ ᐱᓇᓱᐊᖃᑎᒋᔭᑦᑎᓂᒃ. ᐱᔭᕆᐊᑭᒡᓕᓂᐊᕐᓗᒍ ᐱᓕᕆᔭᐅᓂᖓ ᐊᐅᓚᑕᐅᔪᖅ, ᐅᔾᔨᖅᑐᐃᔩᑦ ᓴᕿᑦᑎᓯᒪᓂᐊᖅᑐᑦ ᐊᐅᓚᑦᑎᕕᖃᓚᐅᑲᒡᓗᑎᒃ ᐊᖓᔪᖅᑳᖃᕐᕕᖃᕐᓗᑎᒃ ᖃᐅᓱᐃᑦᑐᕐᒥ ᖃᓂᒋᔮᓂ 15 ᐅᓇᑕᖅᑐᒃᓴᓂᖏ ᐊᒻᒪᓗ ᖄᖓᒍᑦ 50 ᐃᑲᔪᖅᑎᑦ ᓴᓇᔩᑦ.

ᐅᑯᐊ ᑲᓇᑕᐅᑉ ᐅᓇᑕᖅᑐᓴᓕᕆᔨᒃᑯᖏᑦ ᐃᑲᔪᖅᑐᑦ 1 ᑲᓇᑕᒥ ᐅᓇᓕᒃᓴᐃᑦ ᑲᑎᓪᖢᒋᑦ ᖃᓂᒋᔮᓂ 120 ᐅᓇᑕᖅᑐᒃᓴᖏᑦ ᐱᓕᕆᓂᐊᖅᑐᑦ ᓄᓇᑐᐃᓐᓇᒥ ᖃᐅᔨᓴᖅᑎᐅᓗᑎᒃ ᑕᕆᐅᕐᒥᒃ ᓯᑯᐊᓂ ᑕᐅᕙᓂ ᐅᐊᖕᓇᖓᓂ ᐱᓇᖕᓇᖓᓂ ᖃᐅᓱᐃᑦᑐᖅ ᐊᒻᒪᓗ ᖃᓂᒋᔮᓂ ᐊᐅᓱᐃᑦᑐᖅ, ᐱᔭᕆᐅᖅᓴᑎᑦᑎᓗᑎᒃ ᐅᑭᐅᖅᑕᖅᑐᒥ ᐃᓅᔪᓐᓇᕐᓂᕐᒥᒃ ᐊᒻᒪᓗ ᐃᓵᖅᑕᐅᓂᐊᓐᖏᒪᑦ ᐊᓯᖏᑦᑎᓂᑦ ᑲᓇᑕᐅᑉ ᓄᓇᖓ. ᐃᑯᐊᓪᓚᒃᓯᒪᔪᓂᒃ ᐃᓕᓐᓂᐊᕈᑎᖃᕐᓂᐊᖅᑐᑦ ᐋᕿᒃᑕᐅᓯᒪᔪᖅ ᑕᕆᐅᑉ ᓯᑯᐊᓂ.

ᐅᑯᐊ ᐊᖃᐅᒪᓂᐊᖅᑐᑦ ᐃᒪᐅᑉ ᐱᓇᓱᐊᖃᑎᒌᑦ 20 ᐅᓇᑕᖅᑐᒃᓴᐃᑦ ᑖᑉᑯᓇᖓᑦ ᑯᐃᖕ ᐅᓇᑕᖅᑐᕐᓴᖁᑎᖏᑦ ᐅᒥᐊᕐᔪᐊᒃᑯᑦ ᐊᖃᐅᒪᖃᑦᑕᕐᓂᐊᖅᑐᑦ ᑕᐃᑲᓂ ᑲᓇᑕᐅᑉ ᐅᓇᑕᖅᑐᒃᓴᖃᕐᕕᖓᓂ ᐊᓘᑦ. ᐅᓇ ᐱᓕᕆᔭᐅᔪᖅ ᐃᑲᔪᖅᑎᖃᕐᓂᐊᖅᑐᖅ ᐱᓇᓱᐊᖃᑎᒌᓂᒃ ᖃᓂᒋᔮᓂ 20 ᐅᓇᑕᖅᑐᒃᓴᓂᒃ. ᐊᒻᒪᓗᑦᑕᐅᖅ, ᐊᖃᐅᒪᓂᐊᖅᑐᑦ ᖃᐅᔨᓴᕐᓂᐊᖅᑕᖓ ᖃᓄᖅ ᐃᒃᑮᖑᑎᒋᓂᖓ ᐊᖃᐅᒪᓪᓗᓂ ᐊᒻᒪᓗ ᓯᒃᑯᒃᑯᑦ ᐊᑖᒍᑦ ᐊᖃᐅᒪᓗᑎᒃ, ᐊᖃᐅᒪᔾᔪᓰᑦ ᐊᒻᒪᓗ ᐱᐅᓯᕆᔭᐅᔪᑦ.

ᑕᒪᕐᒥᒃ ᖃᖓᑕᓲᑦ ᐃᓄᓃᑦ ᐊᑐᖅᑕᐅᕙᒃᑐᑦ, CC-177 ᒍᓘᑉ ᒫᔅᑕ ᖃᖓᑕᓲᖅ, CC138 ᖃᖓᑕᓲᕋᓛᖅ, CC-130 ᐊᒻᒪᓗ LC-130 ᕼᐅᑭᓖᔅ ᐅᓇᑕᖅᑐᒃᓴᑦ ᖃᖓᑕᓲᖁᑖᑦ, ᐅᑯᐊᓗ ᑳᓐᑐᕌᒃᑕᐅᓯᒪᔪᑦ ᐅᒡᕙᓘᓐᓃᑦ ᐅᓇᑕᖅᑐᒃᓴᐃᑦ ᖁᓕᒥᒎᓕᖏ ᐃᓂᖃᕐᓗᑎᒃ ᖃᐅᓱᐃᑦᑐᕐᒥ ᐊᒻᒪᓗ ᐊᓘᑦᒪ ᓄᓇᕗᑦ, ᐊᒻᒪᓗ ᔭᓗᓇᐃ, ᓄᓇᑦᓯᐊᖅ, ᐃᖏᕐᕋᔪᑎᖃᕐᑎᑦᑎᓂᐊᖅᑐᑦ, ᐅᓯᒡᓴᑦᑎᓂᒡᓗ ᐊᒻᒪᓗ ᑕᐃᒪᓐᓇᐅᔭᕆᐊᖃᕋᑦᑕ, ᓄᓇᖃᖅᑐᓂᒃ ᓅᑎᕆᔩᑦ ᐱᔨᑦᑎᕋᕐᑎᑦ. ᓄᓇᒥ ᖃᐅᔨᓴᖅᑐᑦ ᓯᑭᑑᒃᑯᑦ ᖃᒧᑕᐅᔭᒃᑯᑦ, ᖁᒧᑎᖕᓂᒃ ᑲᓕᓪᓗᑎᒃ.

ᑭᓱᑐᐃᓐᓇᓂᒃ ᓇᑉᐸᐃᕕᔮᓐᖏᑦᑐᑦ. ᐅᓇᑕᖅᑐᒃᓴᐃᑦ ᑐᐱᖏᑦ ᓇᐸᖅᓯᒪᓂᐊᖅᑐᑦ ᕿᓚᒥ ᑕᖕᒫᖅᓯᒪᕕᒋᔭᒥᖕᓂ ᐊᑐᓂ ᑲᑎᖓᔪᑦ ᐅᓇᑕᕐᑏᑦ ᐊᒻᒪᓗ ᐊᖃᐅᒪᔭᖅᑐᖅᓯᒪᔪᑦ ᐱᓇᓱᐊᖃᑎᒌᑦ. ᐃᓚᒋᓪᓗᒍ ᐅᑭᐅᒥ ᐱᔭᕆᐅᖅᓴᑎᑕᐅᓂᖏᑦ, ᐅᖁᐊᓕᐅᕐᓂᐊᖅᑐᑦ ᓴᓇᓗᑎᒃ ᐃᒡᓗᓕᕕᒐᕐᓂᒃ ᑖᒃᑯᐊ ᖃᐅᔨᓴᕆᐊᖅᓯᒪᔪᑦ ᐅᓇᑕᖅᑏᑦ.

ᑕᒪᕐᒥᒃ ᐊᒃᑕᕆᐊᓕᑦ ᐊᒻᒪᓗ ᐃᒋᑕᐅᔭᕆᐊᓕᑦ ᐅᑎᖅᑎᑕᐅᓂᐊᖅᑐᑦ ᑲᓇᑕᐅᑉ ᐅᓇᑕᖅᑐᒃᓴᖏᓐᓂᒃ ᐅᑭᐅᖅᑕᖅᑐᒥ ᐱᔭᕆᐅᖅᓴᕐᕕᖓᑦ ᖃᐅᓱᐃᑦᑐᕐᒧᑦ ᐃᒋᑕᐅᑦᑎᐊᕐᓂᐊᕐᒪᑕ.

ᓴᐳᒻᒥᔭᐅᔪᑦ ᐊᒻᒪᓗ ᐊᑦᑕᕐᓇᕐᓂᖏᑦ ᓄᓇᐃ ᐅᑯᐊ ᖃᐅᔨᓴᕐᓂᐊᖅᑐᑦ ᐅᖓᑖᓃᐸᑕ ᓱᖁᑎᒋᔭᐅᓂᐊᓐᖏᑦᑐᑦ ᐊᒻᒪᓗ ᐅᖓᓯᓈᖅᑕᐅᓯᒪᓗᑎᒃ 100 ᒦᑕ ᑕᑯᕐᓴᐅᔪᑦ ᖃᓂᒋᔭᖓᓃᑉᐸ ᑕᒪᒃᑯᐊ ᓄᓇᐃᑦ.